Diari Oficial de la Generalitat Valenciana


Sumari del DOGV 7481, del 09-03-2015 (2015/2105)

ACORD de 6 de març de 2015, del Consell, pel qual es declara l'ocupació urgent dels béns i drets subjectes a l'expedient d'expropiació forçosa de la Diputació Provincial de València, instruït per a l'execució del projecte Actuacions de millora en les carreteres de la demarcació d'Alzira CV-509, CV-523, CV-525 i CV-560 (Az-352).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7481

Data del DOGV
:   09-03-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/2105


Data del document
:   06-03-2015

Organisme emissor
:   Conselleria de Presidència i Agricultura, Pesca, Alimentació i Aigua

Tipus de document
:   Acord

Descriptors 

:   * Conselleria de Presidència i Agricultura, Pesca, Alimentació i Aigua

ACORD de 6 de març de 2015, del Consell, pel qual es declara l'ocupació urgent dels béns i drets subjectes a l'expedient d'expropiació forçosa de la Diputació Provincial de València, instruït per a l'execució del projecte Actuacions de millora en les carreteres de la demarcació d'Alzira CV-509, CV-523, CV-525 i CV-560 (Az-352). [2015/2105]  
El Consell, en la reunió del dia 6 de març de 2015, va adoptar l'acord següent:  
  
Antecedents de fet  
  
Primer. Pel Decret número 6515, de 4 de setembre de 2013, de la Presidència de la Diputació Provincial de València, es va prendre en consideració el projecte Actuacions de millora en les carreteres de la demarcació d'Alzira CV-509, CV-523, CV-525 i CV-560 (Az-352), i es va acordar sotmetre'l a informació pública pel termini de 20 dies.  
Consta en l'expedient que s'ha sotmés a informació pública el projecte esmentat per mitjà d'anunci publicat en el Butlletí Oficial de la Província de València número 224, de 20 de setembre de 2013, i que no es van presentar al·legacions durant l'indicat termini d'informació pública.  
Pel Decret número 8257, de 23 d'octubre de 2013, de la Presidència de la Diputació Provincial de València, es va aprovar el projecte de referència.  
  
Segon. Es va formalitzar l'acta de replantejament del projecte, en la qual es va comprovar la realitat geomètrica de les obres i els supòsits bàsics del projecte precisos per a la seua normal execució, constant la viabilitat d'este en el terreny a expropiar.  
  
Tercer. La relació concreta i individualitzada dels béns i drets objecte d'expropiació es va aprovar inicialment pel Decret número 8590, de 28 d'octubre de 2014, del diputat delegat de l'Àrea de Carreteres de la Diputació Provincial de València, i va ser sotmesa a informació pública durant el termini reglamentari per mitjà d'anunci publicat en el Butlletí Oficial de la Província de València número 274, de 18 de novembre de 2014, i en els diaris Levante i Las Provincias de 20 de novembre de 2014, havent-se exposat, a més, al tauler d'anuncis de l'Ajuntament d'Algemesí, i duent-se a terme la notificació individualitzada a totes les persones interessades en compliment d'allò que s'ha preceptuat en els articles 18 a 21 de la Llei d'Expropiació Forçosa, articles 17 i 18 del reglament i article 86 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. No s'han formulat al·legacions sobre la procedència de l'ocupació o disposició dels béns i el seu estat material o legal, així com per a la rectificació o esmena d'errors comesos en la relació que s'ha fet pública.  
  
  
Quart. Mitjançant el Decret número 263, de 20 de gener de 2015, del diputat delegat de l'Àrea de Carreteres de la Diputació Provincial de València, es va resoldre l'aprovació definitiva de la relació dels béns i drets afectats per l'expropiació forçosa per a l'execució del projecte de referència.  
  
Quint. La sol·licitud d'ocupació urgent dels béns i drets afectats per l'expropiació es va formular en el Decret número 8590, de 28 d'octubre de 2014, del diputat delegat de l'Àrea de Carreteres de la Diputació Provincial de València, fonamentada en les raons següents:  
  
«...motius de seguretat viària. El manteniment de les condicions òptimes de servicis viaris en qualsevol circumstància és l'objectiu bàsic que perseguix la conservació de les carreteres que conformen la xarxa de carreteres la titularitat de la qual correspon a la Diputació de València. Per a poder abordar d'una manera eficaç la conservació de les carreteres pertanyents a la demarcació d'Alzira incloses dins del projecte d'obres de conservació, reparació i millora per al període 2013-2016, és necessari introduir algunes actuacions de millora que no poden executar-se a càrrec del projecte de conservació i l'execució de les quals resulta imprescindible. És per això que es va redactar el present projecte d'Actuacions de millora en carreteres de la demarcació d'Alzira, que descriu i valora aquelles actuacions que és necessari abordar com a complement imprescindible a les tasques de conservació. Les obres que es definixen en el present projecte es troben ubicades en diferents carreteres pertanyents a la demarcació d'Alzira. Les obres es componen d'un conjunt de diferents actuacions que a continuació es ressenyen:  
  
Actuació 1: reforç de ferm en la CV-525, d'Algemesí a Alginet, en el tram del PK1+600 al PK2+200.  
Actuació 2: reforç de ferm en la CV-509, de Sueca a Corbera, en el tram del PK0+900 al PK4+560.  
Actuació 3: reforç de ferm en la CV-560, de la Pobla Llarga a Navarrés per Sumacàrcer, en el tram del PK3+200 al PK5+000.  
Actuació 4: adequació passos salvacunetes. Construcció d'embocadures en pic de flauta en la carretera CV-560 de la Pobla Llarga a Navarrés per Sumacàrcer.  
Actuació 5: execució d'una glorieta partida en la carretera CV-523, de Guadassuar a Algemesí, en el PK1+800.  
Les obres esmentades resulten necessàries per tindre les carreteres un ferm aglomerat amb algunes zones en mal estat; així mateix i al llarg de la carretera CV-560 es troben uns accessos a camps en sengles marges d'esta; en alguns casos estos passos estan resolts amb passacunetes que resulten perillosos per als vehicles, circumstàncies que es pretenen corregir amb les actuacions previstes en el projecte esmentat».  
  
Sext. Consta implícita la declaració d'utilitat pública i la necessitat d'ocupació dels terrenys afectats per l'aprovació del projecte tècnic de referència, segons el Decret número 8590, de 28 d'octubre de 2014, del diputat delegat de l'Àrea de Carreteres de la Diputació Provincial de València, i en l'expedient administratiu consta, a més, la retenció de crèdit d'acord amb el que establix l'article 52 de la Llei d'Expropiació Forçosa.  
  
Sèptim. Queda acreditat que s'ha donat trasllat de la sol·licitud de declaració de la urgent ocupació a les persones interessades els béns dels quals puguen resultar afectats per l'esmentada declaració.  
  
Fonaments de dret  
I. La Diputació Provincial de València té capacitat jurídica per a acordar l'expropiació dels béns afectats un fi d'utilitat pública o interés social, d'acord amb l'article 2.1 de la Llei d'Expropiació Forçosa, en relació amb l'article 4 de la Llei 7/1985, de 2 d'abril.  
  
II. L'article 94 del text refós de les disposicions legals vigents en matèria de Règim Local, aprovat pel Reial Decret Legislatiu 781/1986, de 18 d'abril, disposa que «les obres compreses en els plans d'obres i servicis locals, inclosos els plans provincials de cooperació, portaran annexa la declaració d'utilitat pública i la necessitat d'ocupació dels terrenys i edificis en ells compresos als efectes de la seua expropiació forçosa».  
III. L'article 52 de la Llei d'Expropiació Forçosa, i concordants del reglament, preveuen la possibilitat de declarar, excepcionalment, la urgent ocupació dels béns afectats per l'expropiació a què done lloc la realització d'una obra o finalitat determinada, amb les conseqüències que s'hi establixen.  
IV. La declaració d'ocupació urgent, que segons l'article 56 del Reglament d'Expropiació Forçosa ha d'estar degudament motivada, està justificada en el quint antecedent de fet.  
V. D'acord amb l'annex I, apartat B).4.3, del Reial Decret 3318/1983, de 25 d'agost, es van traspassar a la Generalitat les competències sobre la declaració d'ocupació urgent dels béns afectats per expropiacions forçoses en expedients instruïts per les corporacions locals. La competència per a formular esta declaració correspon al Consell, d'acord amb els articles 29 i 50 de l'Estatut d'Autonomia de la Comunitat Valenciana, en relació amb l'article 21 i la disposició final segona de la Llei del Consell.  
VI. L'acord que declare l'ocupació urgent dels béns afectats haurà de publicar-se en el Diari Oficial de la Comunitat Valenciana, als efectes de l'article 56.2 del Reglament d'Expropiació Forçosa, perquè les persones interessades, una vegada publicada la relació i fins al moment de l'alçament de l'acta prèvia, puguen formular per escrit, davant de la corporació expropiant, al·legacions només als efectes d'esmenar possibles errors que s'hagen patit al detallar els béns afectats per l'ocupació urgent.  
En el present expedient s'han complit totes les prescripcions legals contingudes en les disposicions abans mencionades, i s'ha tramitat el procediment d'acord amb la legislació vigent en la matèria.  
  
Per tot això, i a proposta del conseller de Presidència i Agricultura, Pesca, Alimentació i Aigua, el Consell  
  
  
ACORDA  
Declarar l'ocupació urgent dels béns i drets que a continuació s'indiquen, afectats per l'expedient expropiatori instruït per la Diputació Provincial de València per a l'execució del projecte Actuacions de millora en les carreteres de la demarcació d'Alzira CV-509, CV-523, CV-525 i CV-560 (Az-352).  
  
RELACIÓ DE BÉNS AFECTATS  
  
FINCA: 0001.  
CULTIU: BRESQUILLERES.  
REFERÈNCIA CADASTRAL: 68259H957215117534EH.  
TERME MUNICIPAL: ALGEMESÍ.  
PROPIETARIS: HEREUS DE JOSEFA BORRÁS GIRBES.  
SUPERFÍCIE EXPROPIABLE: 158 m².  
  
FINCA: 0002.  
CULTIU: TARONGERS.  
REFERÈNCIA CADASTRAL:86091E855781494951CI.  
TERME MUNICIPAL: ALGEMESÍ.  
PROPIETARIS: HEREUS DE VICENT LLOPIS ESTEVE.  
SUPERFÍCIE EXPROPIABLE: 493 m².  
  
FINCA: 0003.  
CULTIU: TARONGERS.  
REFERÈNCIA CADASTRAL: 80087T799323986004AY.  
TERME MUNICIPAL: ALGEMESÍ.  
PROPIETARI: FERRAGUD TERRÉS, JOSÉ MARÍA.  
SUPERFÍCIE EXPROPIABLE: 640 m².  
  
FINCA: 0004.  
CULTIU: CAMÍ.  
REFERÈNCIA CADASTRAL: 19672K213548474978FD.  
TERME MUNICIPAL: ALGEMESÍ.  
PROPIETARI: AJUNTAMENT D'ALGEMESÍ.  
SUPERFÍCIE EXPROPIABLE: 244 m².  
  
FINCA: 0005.  
CULTIU: TARONGERS.  
REFERÈNCIA CADASTRAL: 19828D348385146343KB.  
TERME MUNICIPAL: ALGEMESÍ.  
PROPIETARI: PELLICER CARRATALÁ, JUAN MIGUEL.  
SUPERFÍCIE EXPROPIABLE: 53 m².  
  
FINCA: 0006.  
CULTIU: TARONGERS.  
REFERÈNCIA CADASTRAL: 08528K553488894982EI.  
TERME MUNICIPAL: ALGEMESÍ.  
PROPIETARI: CARRATALÁ MACHÍ, EUSEBIO.  
SUPERFÍCIE EXPROPIABLE: 136 m².  
  
FINCA: 0007.  
CULTIU: CAMÍ.  
REFERÈNCIA CADASTRAL: 43377T894126622126QG.  
TERME MUNICIPAL: ALGEMESÍ.  
PROPIETARI: ADMINISTRADOR D'INFRAESTRUCTURES FERROVIÀRIES.  
SUPERFÍCIE EXPROPIABLE: 648 m².  
FINCA: 0008.  
CULTIU: CAMÍ.  
REFERÈNCIA CADASTRAL: 48503Z249940711017WD.  
TERME MUNICIPAL: ALGEMESÍ.  
PROPIETARI: ADMINISTRADOR D'INFRAESTRUCTURES FERROVIÀRIES.  
SUPERFÍCIE EXPROPIABLE: 993 m².  
  
FINCA: 0009.  
CULTIU: TARONGERS.  
REFERÈNCIA CADASTRAL: 14702P551344043896ZB.  
TERME MUNICIPAL: ALGEMESÍ.  
PROPIETARI: GINER FERRÍS, BAUTISTA.  
SUPERFÍCIE EXPROPIABLE: 506 m².  
  
FINCA: 0010.  
CULTIU: CAMÍ.  
REFERÈNCIA CADASTRAL: 64599Q700076622166IR.  
TERME MUNICIPAL: ALGEMESÍ.  
PROPIETARI: SÉQUIA REIAL DEL XÚQUER.  
SUPERFÍCIE EXPROPIABLE: 143 m².  
  
FINCA: 0011.  
CULTIU: TARONGERS.  
REFERÈNCIA CADASTRAL: 01537P969483428583MD.  
TERME MUNICIPAL: ALGEMESÍ.  
PROPIETÀRIA: GARCÍA BORRÁS, MARÍA.  
SUPERFÍCIE EXPROPIABLE: 2 m².  
  
FINCA: 0012.  
CULTIU: TARONGERS.  
REFERÈNCIA CADASTRAL: 80391T524621414767PH.  
TERME MUNICIPAL: ALGEMESÍ.  
PROPIETARI: GARCÍA BORRÁS, JOSÉ.  
SUPERFÍCIE EXPROPIABLE: 210 m².  
  
FINCA: 0013.  
CULTIU: TARONGERS.  
REFERÈNCIA CADASTRAL: 36152R089535445797UB.  
TERME MUNICIPAL: ALGEMESÍ.  
PROPIETARI: MASÍA MORATALLA, BERNARDO.  
SUPERFÍCIE EXPROPIABLE: 366 m².  
  
Contra el present acord, que posa fi a la via administrativa de conformitat amb el que establix l'article 109.c de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, les persones interessades, per ser titulars de béns i drets pel procediment d'expropiació forçosa, podran interposar els recursos següents:  
  
1. Directament, recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats a partir de l'endemà de la notificació o publicació, si és el cas, d'este acord en el Diari Oficial de la Comunitat Valenciana, de conformitat amb el que disposen els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa.  
2. Potestativament, recurs de reposició davant del Consell, en el termini d'un mes comptat des de l'endemà de la notificació o publicació, si és el cas, del present acord en el Diari Oficial de la Comunitat Valenciana, de conformitat amb el que establixen els articles 107, 116 i 117 de la Llei 30/1992, de 26 de novembre, tenint en compte que no és possible simultaniejar el recurs contenciós administratiu i el recurs potestatiu de reposició.  
En el cas de l'administració promotora del procediment, a l'empara del que establix l'article 44 de la Llei 29/1998, de 13 de juliol, reguladora de la jurisdicció contenciosa administrativa, no podrà interposar recurs en via administrativa. No obstant això, amb caràcter previ a la interposició del recurs contenciós administratiu, i en el termini de dos mesos comptats des de l'endemà de la notificació o publicació, si és el cas, d'este acord en el Diari Oficial de la Comunitat Valenciana, es podrà formular requeriment raonat perquè s'anul·le o es revoque el present acord. El requeriment s'entendrà rebutjat si, dins del mes següent a la seua recepció, no s'obtinguera contestació.  
  
Tot això sense perjuí que les persones interessades puguen exercitar qualsevol altra via que estimen oportuna.  
  
València, 6 de març de 2015  
  
El conseller secretari,  
JOSÉ CÍSCAR BOLUFER